Beatriz Portugal, Dugez Viseu
Beatriz Portugal (1430–1506), a oa Dugez Viseu. Merc'h e oa d'an infant João de Portugal ha da Isabel de Bragança, ha merc'h-vihan d'ar roue João Iañ. 

Mamm e voe da veur a berzhiad en istor ar vro : Duged Viseu ha Beja, João, Diogo ha Manuel (a voe roue), ar rouanez Leonor Portugal (pried d'ar roue João II) hag Isabel de Viseu, dimezet da Fernando II, Dug Bragança .

Perzh a gemeras er politikerezh e-pad renoù Afonso V, João II ha Manuel Iañ. En em gavout a reas gant Izabel Gastilha d'ober ar peoc'h etre an div vro ma voe sinet Feur-emglev Alcáçovas e Terçarias de Moura. Ober a reas ivez war-dro Urzh Santiago en anv he mab Diogo.

Dimeziñ ha bugale
Dimezet e voe d'he c'henderv Fernando, Dug Viseu, ha nav bugel o doe.
 João de Viseu (1448-1472), trede Dug Viseu, eil Dug Beja
 Diogo de Viseu (1450-1484), pevare Dug Viseu ha trede Dug Beja.
 Duarte de Viseu
 Dinis de Viseu
 Simão de Viseu
 Leonor de Viseu (1458-1525), dimezet d'ar roue João II ha dre-se rouanez Portugal.
 Isabel de Viseu (1459-1521), pried da dug Bragança Fernando II.
 Manuel, dug Viseu ha Beja, ha roue Portugal goude marv e genderv João II.
 Catarina de Viseu.

Pennadoù kar
 Pedro Iañ Portugal
 João Iañ
 Fernando Portugal (1433-1470)

Infantezed Portugal
Tiegezh Avis
Ganedigezhioù 1430
Marvioù 1506